Da pynlait noh ya 10 ngut kiwa yoh COVID-19, 2 ngut dang em ki ha MATI – Wyrta
Da pynlait noh ya 10 ngut kiwa yoh COVID-19, 2 ngut dang em ki ha MATI
Shillong: U Director of Health Services ka jylla Meghalaya, u Dr. Aman War da pyntip u wa napyrdi ki 10 ngut kiwa da yoh nyngkong ya u khñiang COVID-19, 8 ngut da pynlait noh na ki thaw sumaar, katwa 2 ngut won dang em ki ha ka Quarantine Center ha MATI, Mawdiangdiang.
Hawa kylli ynne ka sngi, u DHS da pyntip u wa ki 6 ngut toh kiwa booh haki thaw wa em hapoh u pood ka Bethany Hospital hi wei da pynlait noh hadien wa da chah sumaar wa ka Quarantine, 2 ngut kiwa da pynlait toh kiwa da chah sumaar ha Shillong Civil Hospital wei kiwa da pyndep ya ka Quarantine ha MATI, Mawdiangdiang, katwa 2 ngut won dang haap pyndep ki ya ka Quarantine ha katai ka jooh ka thaw wa da pynkhreh da ka sorkar.
Da ong u leh wa chwa kini da em 2 ngut kiwi won ya kiwa ka chnat i chait i khiah da pynlait noh ko hadien wa da chait wei da pyndep ki yaki kyndon wa da booh.